Procurorii din Germania au lansat în 2017 o urmărire penală împotriva unor ferme din landul Saxonia Inferioară, fiind a treia țară care a demarat o astfel de anchetă după Belgia și Olanda.
Insecticidul care face obiectul anchetei ar fi fost cumpărat în 2016 de firma olandeză Chickfriend, alături de furnizorul belgian Poultry Vision, de la compania românească Farmavet. Astfel, compania olandeză ar fi cumpărat 3.000 de litri de insecticid ce ar fi produs de compania Pasteur România, pentru suma de 108.000 euro. Acest insecticid conține, în proporție de 10%, ingredientul activ Fipronil.
Interesant este că Otilia Ana Ciocîrlan, soția adjunctului directorului SRI, Adrian Ciocîrlan, ar fi lucrat la compania românească Farmavet.
Farmavet SA a fost implicată şi în scandalul gripei aviare.